Varlam Liparteliani
<s>Varlam Liparteliani (gruz. ვარლამ ლიპარტელიანი; Lentehi, 27. veljače 1989.) gruzijski je judist.</s><s>Aktualni je olimpijski (do 90 kg) i europski (do 100 kg) viceprvak.</s><s>Osvajač je ukupno pet odličja sa svjetskih prvenstava i osam sa europskih.</s>

<s>Varlam počinje trenirati judo s 11 godina.</s><s>Inspiraciju je pronašao u japanskoj judo legendi Koseiu Inoueu i gruzijskom reprezentativcu Zurabu Zviadauriju.</s><s>Godine 2007. osvaja naslov na Europskom juniorskom prvenstvu.</s><s>Iste godine osvaja naslov prvaka Gruzije u klasi odraslih.</s><s>Sljedeće godine postaje i svjetskim i europskim juniorskim prvakom, te osvaja ekipni naslov s reprezentacijom Gruzije.</s>

<s>Već s 20 godina Varlam osvaja svoje prvo veliko odličje u seniorskoj konkurenciji.</s><s>Na Europskom prvenstvu koje je održano u njegovoj zemlji, u Tbilisiju, osvaja srebro.</s><s>Na europskim prvenstvima koja su uslijedila, tri puta je postao europskim prvakom, još tri puta viceprvakom, a pridodao je tomu i jednu broncu.</s><s>Na svjetskim prvenstvima najveći su mu uspjesi tri srebrna odličja, uz dvije bronce.</s>

<s>Kruna karijere mu je osvajanje srebrnog odličja na Olimpijskim igrama u Rio de Janeiru 2016. godine.</s><s>U finalu je morao priznat primat Japancu Mašu Bakeru.</s>

<s>Na ostalim natjecanjima pod ingerencijom Međunarodne judo federacije (IJF), osvojio je čak 27 odličja, od čega 13 zlatnih, 4 srebrnih i 10 brončanih.</s>

<s>Vanjske poveznice 
Profil Varlama Lipartelianija na Službenoj stranici IJF-a</s>

<s>Izvori</s>

<s>Gruzijski sportisti</s>

